b"\n_START_ARTICLE_\nLong Term Evolution\n_START_PARAGRAPH_\nLTE acr\xc3\xb2nim de Long Term Evolution o en catal\xc3\xa0 evoluci\xc3\xb3 a llarg termini, \xc3\xa9s l'\xc3\xbaltim est\xc3\xa0ndard de xarxes de telefonia m\xc3\xb2bil. \xc3\x89s un projecte de 3rd Generation Partnership Project (3GPP) com a evoluci\xc3\xb3 de l'Universal Mobile Telecommunications System, que obre les portes a la quarta generaci\xc3\xb3 de telefonia (4G). Aquesta tecnologia aconsegueix m\xc3\xa9s velocitat en transfer\xc3\xa8ncia de dades i menys p\xc3\xa8rdues, i garanteix l'augment del serveis d'Internet m\xc3\xb2bil.\n_START_SECTION_\nHist\xc3\xb2ria\n_START_PARAGRAPH_\nEl recent augment de l'\xc3\xbas de dades m\xc3\xb2bils i l'aparici\xc3\xb3 de noves aplicacions i serveis com MMOG (Generaci\xc3\xb3 de Jocs en L\xc3\xadnia Multim\xc3\xa8dia), televisi\xc3\xb3 m\xc3\xb2bil, web 2.0 i flux de dades de continguts han estat les motivacions pel qual 3GPP desenvolup\xc3\xa9s el projecte LTE. Poc abans de l'any 2010, les xarxes UMTS arriben al 85% dels abonats m\xc3\xb2bils. \xc3\x89s per aix\xc3\xb2 que LTE 3GPP vol garantir l'avantatge competitiu sobre altres tecnologies m\xc3\xb2bils. D'aquesta manera, es dissenya un sistema capa\xc3\xa7 de millorar significativament l'experi\xc3\xa8ncia de l'usuari amb total mobilitat, que utilitzi el protocol d'Internet (IP) per a realitzar qualsevol tipus de tr\xc3\xa0nsit de dades d'extrem a extrem amb una bona qualitat de servei (QoS) i, d'igual forma el tr\xc3\xa0nsit de veu, recolzat en Veu per IP (VoIP) que permet una millor integraci\xc3\xb3 amb altres serveis multim\xc3\xa8dia. Aix\xc3\xad, amb LTE s'espera suportar diferents tipus de serveis incloent la navegaci\xc3\xb3 web, FTP, v\xc3\xaddeo streaming, Veu per IP, jocs en l\xc3\xadnia, v\xc3\xaddeo en temps real, pr\xc3\xa9mer per parlar (push-to-talk) i pr\xc3\xa9mer per veure (push-to-view).\n_START_SECTION_\nArquitectura\n_START_PARAGRAPH_\nLa interf\xc3\xadcie i l'arquitectura de r\xc3\xa0dio del sistema LTE \xc3\xa9s completament nova. Aquestes actualitzacions varen ser anomenades Envolved UTRAN (E-UTRAN). Un important \xc3\xa8xit d\xe2\x80\x99E-UTRAN ha sigut la reducci\xc3\xb3 del cost i la complexitat dels equips, aix\xc3\xb2 \xc3\xa9s gr\xc3\xa0cies al fet que s'ha eliminat el node de control (conegut en UMTS com a RNC). Per tant, les funcions de control de recursos de r\xc3\xa0dio, control de qualitat de servei i mobilitat han sigut integrades al nou Node B, anomenat envolver Node B. Tots els eNB es connecten a trav\xc3\xa9s d'una xarxa IP i es poden comunicar els uns als altres utilitzant el protocol de senyalitzaci\xc3\xb3 SS7 sobre IP. Els esquemes de modulaci\xc3\xb3 emprats s\xc3\xb3n QPSK, 16-QAM i 64-QAM. L\xe2\x80\x99arquitectura del nou protocol de xarxa es coneix com a SAE on eNode gestiona els recursos de xarxa.\n_START_SECTION_\nActualitat\n_START_PARAGRAPH_\nS'han previst les bandes 700\xc2\xa0MHz per Am\xc3\xa8rica del Nord, 900, 1800 i 2600\xc2\xa0MHz per Europa, 1800 i 2600\xc2\xa0MHz per \xc3\x80sia i 1800\xc2\xa0MHz per Austr\xc3\xa0lia. _NEWLINE_El setembre del 2010, els operadors CenterNet i Mobyland, de Pol\xc3\xb2nia, van anunciar la posada en marxar de la primera xarxa LTE comercial amb 20\xc2\xa0MHz d'espectre en la banda de 1800\xc2\xa0MHz._NEWLINE_Segons el Sector de Normalitzaci\xc3\xb3 de les Telecomunicacions (UIT), LTE \xc3\xa9s una 3,9G en l'est\xc3\xa0ndard 3GPP perqu\xc3\xa8 no arriba als objectius de la quarta generaci\xc3\xb3 (4G). Per aix\xc3\xb2, el successor previst per implantar la quarta generaci\xc3\xb3 \xc3\xa9s LTE Advanced."